Kanggo bahan dhasar nggawé donat, téla rambat nduwéni tékstur kang lembut. Donat saka tela rambat iki uga diproduksi ing Cimahi, Jawa Barat.[1] Ora mung kanggo jajanan, téla rambat uga bisa gawé wareg.[1] Téla rambat uga nduwéni manfaat tumrap kaséhatan. Saliyané ngandhut serat, téla rambat uga ngandhut beta karoten, vitamin A, lan antioksidan kang bisa nangkal radikal bebas. Beta karoten utamané ana ing tela rambat kang rupané oranyé. Déné antioksidan akèh ditemokaké ing téla rambat kang rupané ungu. Saliyané iku téla rambat uga nduwéni oligosakarida kang fungsiné kanggo prebiotik lan uga ngandhut vitamin A, B6, E, lan K.